Հայաստանի գինեգործների միության նախագահ Ավագ Հարությունյանը Tert.am-ի հետ զրույցում անդրադառնալով խաղողի մթերման հետ կապված գյուղացիների խնդիրներին, ասաց, որ գործարանները գտնվում են խորը ճգնաժամի մեջ: «Ես գյուղացիներին էլ եմ հասկանում, սակայն գործարանները գտնվում են խորը ճգնաժամի մեջ՝ կապված ռուսական ռուբլու, ռուսական շուկայի հետ, ինչը գյուղացիներին չի հետաքրքրում»,- ասաց նա և նշեց, որ այս խնդիրը մի քանի լուծում ունի և պետք է պետությունը փորձի աջակցել գյուղացիներին: